66652 Borasisi

66652 Borasisi on Neptunusta kauempana Aurinkoa kiertävä pikkuplaneetta eli transneptuninen kohde. Se kuuluu Kuiperin vyöhykkeeseen ja on cubewano. Borasisin löysivät C. A. Trujillo, J. X. Luu ja D. C. Jewitt vuonna 1999. Ennen nimeämistään Borasisi tunnettiin väliaikaisella tunnuksella 1999 RZ253. Borasisilla on myös kuu nimeltä Pabu. Borasisi ja Pabu saivat nimensä Kurt Vonnegutin kirjassa Kissan kehto esiintyviltä fiktiivisiltä Auringon ja Kuun jumaluuksilta, joista Borasisi on Aurinko.

Ominaisuudet

Borasisin seuralainen Pabu on siihen itseensä verrattuna varsin suurikokoinen, ja täten ne muodostavatkin yhdessä kaksoispikkuplaneetan. Borasisi ja Pabu kiertävät toistensa ympäri elliptisillä radoilla, joiden inklinaatio ekliptikaan nähden on noin 54°. Borasisin Aurinkoa kiertävän radan inklinaatio on kuitenkin hyvin pieni, vain noin 0,56°. Systeemin massa on 3,7 +/-0,4 x1018 kg (Borasisin arviolta (3,433 ± 0,027) x 1018 kg ja Pabun (1,34 ± 0,27) x 1018 kg), tiheys noin 1000 kg m-3 ja albedo 477 nanometrissä 0,12 +/-0,01.

Lähteet

Kuiperin vyöhyke
Transneptuniset kohteet